KTAMลุยตราสารหนี้ใน-นอกจ่าย3.2%
บลจ.กรุงไทย ขายกองทุนตราสารหนี้ลงทุนทั้งในและต่างประเทศ อายุ 3 เดือน จ่าย 3-3.2% ต่อปี  ส่วนกองทุนคุ้มครองเงินต้น 3 เดือน จ่าย 2.90% ต่อปี
29 ต.ค. 2565

บลจ.กรุงไทย ขายกองทุนตราสารหนี้ลงทุนทั้งในและต่างประเทศ อายุ 3 เดือน จ่าย 3-3.2% ต่อปี  ส่วนกองทุนคุ้มครองเงินต้น 3 เดือน จ่าย 2.90% ต่อปี              
นายสมชัย   บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM)  เปิดเผยว่า  บริษัทเปิดจำหน่ายกองทุนเปิดกรุงไทยธนทรัพย์ บี 21 ในวันที่ 30 พ.ย. – 7 ธ.ค.2554 ลงทุนในตราสารหนี้ในประเทศประมาณ 80% ของมูลค่าทรัพย์สินสุทธิและลงทุนในเงินฝากประจำ  Union National Bank (UNB) โดยกองทุนมีอายุ 3 เดือน มูลค่าโครงการ 3,000 ล้านบาท คาดผลตอบแทนประมาณ 3.00 - 3.20%  ต่อปี    
นอกจากนี้ บริษัทอยู่ระหว่างเปิดจำหน่ายกองทุนเปิดกรุงไทยประจำ 3 เดือน คุ้มครองเงินต้น 3 ถึงวันที่ 2  ธ.ค.2554 เน้นลงทุนในพันธบัตรภาครัฐในประเทศ 80%  ของมูลค่าทรัพย์สินสุทธิของกองทุน ส่วนที่เหลือลงทุนในเงินฝากประจำธนาคารพาณิชย์ ผลตอบแทนประมาณ  2.90% ต่อปี 
สำหรับตลาดตราสารหนี้อยู่ระหว่างการรอผลการประชุมของคณะกรรมการนโยบายการเงิน (กนง.)  โดยตลาดส่วนใหญ่คาดว่าอัตราดอกเบี้ยนโยบายจะปรับลดลง 0.25 – 0.50% จากปัจจุบันอยู่ที่ 3.50% ซึ่งที่ผ่านมาอัตราผลตอบแทนของพันธบัตรทยอยปรับลดลงและสถาบันการเงินหลายแห่งเริ่มปรับลดอัตราดอกเบี้ยลงจากผลกระทบการเกิดมหาอุทกภัย ประกอบกับ ความกังวลต่อปัจจัยปัญหาเศรษฐกิจและหนี้สาธารณะในกลุ่มประเทศยุโรป  ซึ่งคาดว่าเศรษฐกิจจะซบเซาอย่างน้อยในครึ่งแรกของปี 2555